Burjassot es vist de gala per a celebrar el dia gran de les seues festes en honor a Sant Roc
2025-07-24

Burjassot viurà el dia gran de les seues festes patronals el dimarts 16 d’agost amb una jornada en la qual les activitats se succeiran des de primera hora del matí i en la qual la Clavaria de Sant Roc, encapçalada per Miguel Gómez, tindrà el protagonisme absolut del dia, acompanyada del regidor de Festes, Manuel Pérez Menero.

El dia començarà a les 9 del matí amb la missa que l’Associació Amics de Sant Roc ofereix al Sant en l’Ermita que li dóna nom. Després de la mateixa, totes i tots els assistents podran degustar orxata i fartons, oferits per la pròpia associació.

Després d’aquest acte per part de la citada associació, la jornada continuarà a les 11:30 h amb la concentració dels Clavaris en la plaça de l’Ajuntament, des d’on realitzaran el cercaviles cap a la parròquia de Sant Miquel on tindrà lloc la Missa Major en honor a Sant Roc a les 12 hores.

Després de la missa, sobre les 13:30 h, tindrà lloc la visita a la Llar Sequera, en la qual, acompanyats de l’Agrupació Musical Los Silos, faran lliurament d’un donatiu. A les 14 h en el Saló de Plens de l’Ajuntament es farà lliurament dels premis del VI Concurs de Mascletades nocturnes Ciutat de Burjassot i, després del lliurament, arribarà la pólvora de mans de Pirotècnia Mediterráneo a la plaça de l’Ajuntament on tindrà lloc una gran mascletà, patrocinada per la Regidoria de Festes, en honor al sant.

A la vesprada, a les 20 h novament es concentraran els Clavaris en la plaça de l’Ajuntament, des d’on es dirigiran a la parròquia de Sant Miquel punt des del qual, a les 20:30 hores, començarà la Solemne Processó en honor a Sant Roc, en la qual es recorreran els carrers del municipi pel recorregut habitual, comptant amb l’acompanyament de la banda de l’Agrupació Musical Los Silos.

A les 23:30 h començarà la Pujà de Sant Roc, declarada festa d’interés turístic local, en la qual el Sant, eixint de la parròquia de Sant Miquel, recorrerà els carrers del municipi fins a arribar a la plaça de l’Ajuntament. Plaça que acollirà la Rodà del sant. Una vegada finalitzada, es continuarà el trajecte del patró fins a arribar a l’Ermita.

Per a finalitzar les festes, la Pirotècnia Mediterráneo dispararà un castell de focs artificials que tindrà lloc sobre la 01:00 h en l’aparcament de les Palmeres. A continuació, es realitzarà la cordà en la plaça de l’Ajuntament, acte que posarà fi a les festes de Sant Roc 2016.